es el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el en en el el el el el en el el cs el el cs el el el
Ο Εθνικός Αμαλιάδας αποτελούσε ποδοσφαιρικό σωματείο από την πόλη της Αμαλιάδας. Η ομάδα δραστηριοποιήθηκε από το έτος 1947 και είχε βασικό ανταγωνιστή την έτερη ομάδα της πόλης Λευκό αστέρα καθώς και τις ομάδες Ηρακλή και Εθνικό Πύργου. Οι αγώνες μεταξύ των δύο ομάδων χώριζαν την πόλη στα δύο καθώς και οι δύο ομάδες είχαν τους φίλους τους, μάλιστα τον Εθνικό προτιμούσαν και αρκετοί εθνικόφρονες σύμφωνα με μαρτυρίες των παλαιότερων. Την περίοδο 1962-63 οι ομάδες της Αμαλιάδας θα ενωθούν σχηματίζοντας τον Κόροιβο, μετά από λίγο καιρό όμως η ομάδα του Εθνικού θα επαναλειτουργήσει. Η ομάδα του Εθνικού πρωταγωνίστησε στο τοπικό ποδόσφαιρο, η πρώτη διάκριση θα ερχόταν την περίοδο 1979-80 όταν και θα κατακτούσε το κύπελλο Ηλείας νικώντας στον τελικό την ομάδα του Π.Α.Ο Βάρδας με σκορ 4-1. Την περίοδο 1983-84 θα τερματίσει πρώτος στον δεύτερο όμιλο της Α κατηγορίας Ηλείας και θα αντιμετωπίσει τον Εθνικό Πύργου, ο οποίος είχε τερματίσει πρώτος στον πρώτο όμιλο, σε αγώνα μπαράζ στο γήπεδο της Ζαχάρως τον οποίο και θα νικήσει με σκορ 1-0 κατακτώντας έτσι το πρωτάθλημα Ηλείας. Ο Εθνικός έχει επίσης συμμετάσχει 3 φορές στην Δ εθνική κατηγορία, την περίοδο 1982-83 (4ος όμιλος) όπου και τερμάτισε 16ος με 34 βαθμούς και τέρματα 55 υπέρ 66 κατά μην αποφεύγοντας έτσι τον υποβιβασμό, την περίοδο 1984-85 (4ος όμιλος) όπου τερμάτισε 7ος με 33 βαθμούς και τέρματα 54 υπέρ 47 κατά και τέλος την περίοδο 1985-86 (4ος όμιλος) 16ος με 23 βαθμούς και 26 τέρματα υπέρ 58 κατά.
Αναρτήθηκε από Unknown στις 5:48 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Μία από τις ομάδες που έγραψαν ιστορία στο τοπικό ποδόσφαιρο της Ηλείας την δεκαετία του 80' είναι σίγουρα ο Κόροιβος Κατσαρού. Χρησιμοποιώντας το όνομα του Ηλείου αθλητή και συνάμα πρώτου καταγεγραμμένου Ολυμπιονίκη στην αναβίωση των αγώνων το έτος 776 π.Χ, ο Κόροιβος θα έγραφε την δική του ιστορία στον αθλητισμό του νομού μας. Την περίοδο 1979-80 ο Κόροιβος θα κατακτήσει το πρωτάθλημα Ηλείας.
Από την ομάδα του Κοροίβου αναδείχτηκαν και οι Βασίλης Τσιρώνης και Νίκος Μαρνέρας ο οποίοι αργότερα αγωνίστηκαν με τα χρώματα του Πανηλειακού.
Ο Κόροιβος Κατσαρού στο ζενίθ της ιστορίας του στις αρχές της δεκαετίας του 80'
Αναρτήθηκε από Unknown στις 11:03 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Η Δόξα Νέας Μανωλάδας με έτος ίδρυσης το 1959 αποτελεί μια παραδοσιακή δύναμη για το τοπικό ποδόσφαιρο της Ηλείας. Ιδρυτικό μέλος της Ε.Π.Σ Ηλείας πήρε μέρος στην Α κατηγορία στο πρώτο πρωτάθλημα της ένωσης την περίοδο 1969-70. Την περίοδο 2011-12 οι μελανό-λεύκοι  της Νέας Μανωλάδας θα κερδίσουν τον τίτλο της Α κατηγορίας της Ε,Π,Σ Ηλείας και θα πάρει έτσι την προαγωγή για την Δ εθνική. Τερματίζοντας στην 5η θέση με 25 βαθμούς (29 τέρματα υπέρ, 20 κατά) θα ανέλθει στην Γ εθνική.
Στην πρώτη της παρουσία στην Γ εθνική κάνοντας έναν πολύ καλό δεύτερο γύρο θα τερματίσει στην 5η θέση με 48 βαθμούς και 37 τέρματα υπέρ 32 κατά. Η επόμενη χρονιά θα ήταν εξίσου καλά, αφού με τους ίδιους βαθμούς θα τερμάτιζε στην ίδια θέση, ενώ βρήκε δίχτυα 37 φορές και πήγε στην σέντρα 24. Η περασμένη χρονιά την βρήκε στην 7η θέση με 40 βαθμούς και τέρματα 34 υπέρ, 30 κατά. Ακόμη στέφθηκε κυπελλούχος Ηλείας νικώντας στον τελικό την ομάδα του Αλφειού Επιταλίου με σκορ 4-2.
Η ομάδα της ΔΟΞΑΣ Ν. ΜΑΝΩΛΑΔΑΣ 1970-71
Αναρτήθηκε από Unknown στις 4:25 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Ο Παμβουπρασιακός Αθλητικός Όμιλος Βάρδας αποτελεί ένα από τα πιο επιτυχημένα και αναγνωρισμένα ποδοσφαιρικά σωματεία του νομού Ηλείας. Η ιστορία του ξεκινά το έτος 1948 όταν και θα ιδρυθεί το ποδοσφαιρικό σωματείο Αστέρας Βάρδας με χρώματα το βυσσινί το λευκό και το μαύρο. Δέκα χρόνια αργότερα το σωματείο θα αλλάξει ονομασία.
Την περίοδο 1991-92 ο Π.Α.Ο Βάρδας θα στεφθεί πρωταθλητής Ηλείας και θα εξασφαλίσει για πρώτη φορά στην ιστορία του την συμμετοχή του σε πρωτάθλημα εθνικής κατηγορίας.
Την περίοδο 1992-93 στον 6ο όμιλο της Δ εθνικής η ομάδα της Βάρδας θα τερματίσει στην 10η θέση με συγκομιδή 50 βαθμών και τέρματα 57 υπέρ 42 κατά. Την περίοδο 1993-94 λόγο αναδιάρθρωσης  (από 12 οι όμιλοι μειώθηκαν σε 8) στην Δ εθνική οι ομάδες που θα εξασφάλιζαν την συμμετοχή για το επερχόμενο πρωτάθλημα έπρεπε να τερματίσουν από τον όγδοη θέση και πάνω.  Ο Παμβουπρασιακός δεν τα κατάφερε τερματίζοντας στην 13η θέση με 43 βαθμούς και τέρματα 33 υπέρ 49 κατά.
Την περίοδο 2002-03 θα κατακτήσει για δεύτερη φορά στην ιστορία του το πρωτάθλημα Ηλείας . Η επάνοδος στην Δ εθνική την περίοδο 2003-04 θα στεφθεί με απόλυτη επιτυχία καθώς θα τερματίσει στην 3η θέση του 9ου ομίλου με 51 βαθμούς και ενεργητικό τερμάτων 48-31. Η χρονιά 2004-05 θα βρει στο τέλος πάλι ψηλά στην βαθμολογική κατάταξη την ομάδα της Βάρδας αφού θα τερματίσει 4η με 47 βαθμούς και 50 τέρματα υπέρ 35 κατά. Η άνοδος θα έρθει την επόμενη περίοδο όταν και θα τερματίσει 2η με 60 βαθμούς, όσους και η πρώτη Ζάκυνθος και 58-25 τέρματα.
Η παρθενική της συμμετοχή σε πρωτάθλημα Γ εθνικής κατηγορίας θα την βρει στο τέλος να τερματίζει στην 17η θέση του πίνακα με 28 βαθμούς (23-52 τέρματα) και να υποβιβάζεται.
Στο πρωτάθλημα της Δ εθνικής την περίοδο 2007-08 θα τερματίσει 3η πίσω από την Δάφνη Ανδραβίδας με 64 βαθμούς. Η επόμενη χρονιά θα είναι η χειρότερη για το σωματείο αφού λόγο προβλημάτων δεν θα κατέβει στο πρωτάθλημα και θα υποβιβαστεί.
Ακόμα στις διακρίσεις του συλλόγου συγκαταλέγεται η παρουσία του στον τελικό του κυπέλλου Ηλειάς ως φιναλίστ 4 φορέας. Αξίζει επίσης να αναφερθεί πως ο διεθνής ποδοσφαιριστής Ανδρέας Σάμαρης έκανε τα πρώτα του ποδοσφαιρικά βήματα στο σωματείο της Βάρδας.
Η ομάδα του Παμβουπρασιακού την δεκαετία του 70'
Ο κόσμος του Π.Α.Ο Βάρδας
Αναρτήθηκε από Unknown στις 5:32 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Δευτέρα 18 Απριλίου 2016
Ο ιστορικός για το Ηλειακό Ποδόσφαιρο Ηλειακός Λεχαινών ιδρύθηκε το έτος 1931. Η πρώτη επιτυχία για τους κυανόλευκους θα έρθει την περίοδο 1971-72 όταν νικώντας με σκορ 2-0 την ομάδα του ισχυρού   Αστέρα Αμαλιάδας στον τρίτο τελικό Κυπέλλου Ηλείας θα κατακτήσει το πρώτο του τρόπαιο.
Το δεύτερο τρόπαιο θα ερχόταν την περίοδο 1975-76, όταν θα κέρδιζε στον τελικό την ομάδα του Αστέρα Αμαλιάδας ξανά, αυτή την φορά με σκορ 3-1. Μεγάλη επιτυχία αν αναλαγογιστεί κανείς την μέτρια ως και κακή πορεία της στο πρωτάθλημα της ίδιας περιόδου στην Α κατηγορία Ηλείας όπου και τερμάτισε στην 6η θέση.
Την περίοδο 1991-92 θα ερχόταν το τρίτο κύπελλο με το εμφατικό 4-0 κόντρα στην ομάδα της Δάφνης Ανδραβιδας, ενώ το τέταρτο κύπελλο θα ακολουθούσε την περίοδο 2004-05 με σκόρ 2-1 κόντρα στην ομάδα της Δάφνης επίσης, Την επόμενη περίοδο το κύπελλο θα έμενε στα Λεχαινά καθώς ο Ηλειακός θα επικρατούσε με σκορ 2-0 έναντι της ομάδας του Μυρσιναϊκου.
Ο Ηλειακός ήταν επίσης φιναλίστ στους τελικούς των περιόδων 1999-00, 2000-01 όπου και ηττηθεί από την ομάδα του Αστέρα Αμαλιάδας.
Ο Ηλειακός έχει επίσης πάρει μέρος σε εθνική κατηγορία και  συγκεκριμένα στο πρωτάθλημα της Δ εθνικής των περιόδων : 1990-91 (12η θέση), 1991-92 (14η υποβιβασμος), 1993-94 (16η υποβιβασμος), 1999-00 (2η θέση), 2000-01 (16η υποβιβασμός ), 2002-03 (13η υποβιβασμός), 2004-05 (10η θέση), 2005-06 (5η θέση), 2006-07 (11η υποβιβασμός)
Αναρτήθηκε από Unknown στις 1:15 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Παρασκευή 8 Απριλίου 2016
Ο ιστορικός  Α.Ο ΟΛΥΜΠΙΑ που δεν υπάρχει πια, ιδρύθηκε στην Αρχαία Ολυμπία το έτος 1975, στην φωτογραφία η ομάδα της περιόδου 1977-78 όταν αγωνιζόταν στην Β κατηγορία της Ε.Π.Σ Ηλειάς. Διακρίνονται οι  : Θ.Γεωργιάδης (γενικός γραμματέας), Παπαιωάννου, Σπηλιόπουλος, Βασιλαράς, Κωσταριάς, Μπόμπουκας, Θ.Σπηλιόπουλος, Μίχος Αγγελος (πρόεδρος), καθηστοί : Κοσμόπουλος, Αναγνωστόπουλος, Μαρινόπουλος, Λιάγκουρας και Κοκκαλίδης.
Αναρτήθηκε από Unknown στις 8:30 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Τρίτη 5 Απριλίου 2016
Το ποδοσφαιρικό σωματείο Α.Ο Κάστρου ιδρύθηκε το έτος 1980 στο χωρίο Κάστρο του δήμου Κυλλήνης. Η πρώτη μεγάλη στιγμή για το σωματείο θα ερχόταν την περίοδο 1983-84 όταν θα έφτανε στο τελικό του κυπέλλου Ηλείας κόντρα στην ομάδα του Αστέρα Αμαλιάδας. Θα γνώριζε την ήττα με σκορ 2-0 όμως. Οι μελανόλευκοι θα έφταναν ξανά σε τελικό κυπέλλου Ηλείας την περίοδο 2007-08 όταν στις 02/04/2008 θα αντιμετώπιζαν την ομάδα του Πανηλειακού στο εθνικό στάδιο Πύργου.
Η ομάδα του Κάστρου θα γνώριζε ξανά την ήττα σε τελικό, αυτή τη φορά με σκορ 1-0.
Την περίοδο 2008-09 η ομάδα της Κυλλήνης θα αγωνιζόταν για πρώτη φορά σε Εθνική κατηγορία και συγκεκριμένα στον έκτο όμιλο της Δ εθνικής.
Το τέλος του πρωταθλήματος θα έβρισκε την ομάδα του Κάστρου στην 16 θέση με συγκομιδή 15 βαθμών και απολογισμό 16 τερμάτων υπέρ και 88 κατά.
Α.Ο ΚΑΣΤΡΟΥ  2008-09 Δ ΕΘΝΙΚΗ
Αναρτήθηκε από Unknown στις 12:19 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Πέμπτη 19 Νοεμβρίου 2015
Ο Άρης αρχαίας Ολυμπίας ιδρύθηκε το έτος 1978 στο χωρίο του δήμου αρχαίας Ολυμπίας Στρέφι υπό το όνομα Άρης Στρεφίου. Το έτος 2013 η ομάδα θα μετονομαστεί σε Άρης αρχαίας Ολυμπίας, εκπροσωπώντας έτσι την ευρύτερη περιοχή της αρχαίας Ολυμπίας εμπνευσμένη από το αρχαίο πνεύμα και το αθλητικό ιδεώδες της ιερής αυτής γης.
Κατά την τρέχουσα περίοδο και με πρόεδρο τον Βασίλη Καλογερόπουλο η ομάδα θα ενισχυθεί με παίκτες με εμπειρία εθνικών κατηγοριών όπως οι Μπρής, Παπαγεωργίου, Μπράβος κ.α, ενώ ο Άρης θα αποτελέσει πρότυπο σωματείου, το οποίο  θύμιζε περισσότερο ομάδα εθνικής κατηγορίας παρά σύλλογο τοπικού χαρακτήρα.
Την περίοδο 2013-14 ο Άρης θα κονταροχτυπηθεί με την Νίκη Τραγανού για την κατάκτηση του πρωταθλήματος Ηλείας. Σε αγώνα μπαράζ ο οποίος διεξήχθη στις 13/04/2014 ο Άρης θα νικήσει με σκορ 2-0 την Νίκη και θα κατακτήσει το 45ο πρωτάθλημα Ηλείας για πρώτη και μοναδική φορά στην ιστορία του.
Ως πρωταθλητής Ηλείας ο Άρης θα διεκδικήσει την άνοδο του στην football league 2, η οποία ήταν και ο στόχος της περιόδου. Στα PLAY-OFF θα συμμετάσχει στον 12ο όμιλο αντιμετωπίζοντας τον πρωταθλητή Αχαΐας Διαγόρα Βραχνέϊκων, τον πρωταθλητή Ζακύνθου Ζακυνθιακό και τον πρωταθλητή Κεφαλονιάς  ΑΕ Κεφαλονίας. Πολλοί ήταν αυτοί μάλιστα οι οποίοι έδιναν το ρόλο του φαβορί στον Άρη, όπως όμως γίνεται συχνά σε τέτοιες περιπτώσεις το αουτσάιντερ Ζακυνθιακός κέρδισε την άνοδο. Τα αποτελέσματα των PLAY OFF ήταν τα ακόλουθα :
1Η ΑΓΩΝΙΣΤΙΚΗ : (11/05/2014) ΑΡΗΣ ΑΡΧΑΙΑΣ ΟΛΥΜΠΙΑΣ-ΖΑΚΥΝΘΙΑΚΟΣ 1-2 (Πανάκης 2'-πέναλτι)
2Η ΑΓΩΝΙΣΤΙΚΗ : (14/05/2014) ΑΕ ΚΕΦΑΛΟΝΙΑΣ-ΑΡΗΣ ΑΡΧΑΙΑΣ ΟΛΥΜΠΙΑΣ  1-4 (Μπρής 22', Παπαγεωργίου 28', Μπράβος 42', Δημητρακόπουλος 57')
3Η ΑΓΩΝΙΣΤΙΚΗ : (21/05/2014) ΑΡΗΣ ΑΡΧΑΙΑΣ ΟΛΥΜΠΙΑΣ-ΔΙΑΓΟΡΑΣ ΒΡΑΧΝΕΪΚΩΝ 3-0 (Πανάκης 13',37', Μπρής 56')
4Η ΑΓΩΝΙΣΤΙΚΗ : (28/05/2014) ΖΑΚΥΝΘΙΑΚΟΣ-ΑΡΗΣ ΑΡΧΑΙΑΣ ΟΛΥΜΠΙΑΣ  1-0
5Η ΑΓΩΝΙΣΤΙΚΗ : (01/06/2014) ΑΡΗΣ ΑΡΧΑΙΑΣ ΟΛΥΜΠΙΑΣ-ΑΕ ΚΕΦΑΛΟΝΙΑΣ 0-0
6Η ΑΓΩΝΙΣΤΙΚΗ : (04/06/2014) ΔΙΑΓΟΡΑΣ ΒΡΑΧΝΕΪΚΩΝ-ΑΡΗΣ ΑΡΧΑΙΑΣ ΟΛΥΜΠΙΑΣ 2-1 (Δασούρας 60'-αυτογκόλ)
ο Κυριάκος Αναμουρλίδης με την φανέλα του Άρη αρχαίας Ολυμπίας
ΑΡΗΣ ΑΡΧΑΙΑΣ ΟΛΥΜΠΙΑΣ 2013-14
Αναρτήθηκε από Unknown στις 6:33 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Τετάρτη 18 Νοεμβρίου 2015
Ο Ολυμπιακός Ζαχάρως αποτελεί ένα από τα παλαιότερα ποδοσφαιρικά σωματεία της Ηλειάς με έτος ίδρυσης το 1928. Ο Ολυμπιακός Ζαχάρως αποτελούσε πάντα μια υπολογίσιμη δύναμη για το τοπικό ποδόσφαιρο της Ηλειάς, ενώ την περίοδο 2000-01 στέφθηκε πρωταθλητής Ηλειάς. Την περίοδο 2002-03 ο Ολυμπιακός θα συμμετάσχει στον 9ο όμιλο του πρωταθλήματος της Δ εθνικής, θα τερματίσει όμως 15ος (στην τελευταία θέση) με 28 βαθμούς (29 τέρματα υπέρ 66 κατά) και θα υποβιβασθεί. Το σωματείο τα τελευταία χρόνια είχε κάποιες δύσκολες στιγμές και το 2013 διαλύθηκε, για να επαναλειτουργήσει το 2014 με νέο όνομα, ως ΝΕΟΣ ΟΛΥΜΠΙΑΚΟΣ ΖΑΧΑΡΩΣ πλέον.
Ο ΟΛΥΜΠΙΑΚΟΣ ΖΑΧΑΡΩΣ την περίοδο 1970-71, διακρίνονται οι : Ευάγγελος Παπαδάκης (προπονητής), Παναγιώτης Δαμικούκας, Ρουμελιώτης, Σταματόπουλος, Παπαργυρακόπουλος, Τσαγκαράκης, Μπακόπουλος (πρόεδρος), Διαμαντόπουλος, Γεωργακόπουλος, Βλάμης, καθιστοί : Ελασσόπουλος, Χαραλαμπόπουλος, Καραθανάσης, Δρίλλιος, Τζανέτος, Παπαθεοδώρου, Χαραλαμπόπουλος και Φωτίου.
Αναρτήθηκε από Unknown στις 5:51 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Τετάρτη 4 Νοεμβρίου 2015
Ο Ποδοσφαιρικός Αθλητικός Όμιλος Κακόβατου με έτος ίδρυσης 1929 αποτελεί ένα από τα παλαιότερα εν ενεργεία σωματεία της Ηλείας. Αν και δεν κατόρθωσε ποτέ να συμμετάσχει σε εθνική κατηγορία αποτελούσε πάντοτε μια υπολογίσιμη δύναμη για το τοπικό ποδόσφαιρο με πολλές παρουσίες στην Α τοπική κατηγορία.
Ο Π.Α.Ο ΚΑΚΟΒΑΤΟΥ το έτος 1949, διακρίνονται οι : Χρήστος Δαμικούτας, Φώτης Λαμπρόπουλος, Γιώργος Μπουκουβάλας, Ηρακλής Δαμικούτας, Πάτροκλος Μπαγουρδής, Ζαχαρίας Χύμης, καθιστοί : Ιωάννης Δούκας, Αριστείδης Κωνσταντόπουλος, Δημοσθένης Μιχαλόπουλος, Γιώργος Ανδριόπουλος και Παναγιώτης Σταματόπουλος.
Αναρτήθηκε από Unknown στις 2:41 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Τρίτη 3 Νοεμβρίου 2015
Το σωματείο του Αίαντα Γαστούνης ιδρύθηκε  το έτος 1939 και ήταν ένα από τα παλαιότερα της Ηλείας που δημιουργήθηκε εκτός Πύργου ή Αμαλιάδας. Υπήρξε από τα πρώτα σωματεία της ΕΠΣ Ηλείας και όταν την περίοδο 1969-70 η ένωση Ηλείας ανεξαρτητοποιήθηκε από την ΕΠΣ Πατρών και διοργάνωσε το δικό της πρωτάθλημα, αγωνίστηκε στην Α Ηλείας.
Η πρώτη μεγάλη στιγμή για τον Αίαντα θα έρθει την περίοδο 1981-82 όταν για πρώτη φορά στην ιστορία του θα πάρει μέρος σε εθνική κατηγορία και συγκεκριμένα στον 3ο όμιλο της εθνικής ερασιτεχνικής (της τότε Γ εθνικής). Ο Αίαντας θα τερμάτιζε στην 5η θέση με 38 βαθμούς και τέρματα 41 υπέρ και 21 κατά, μια θέση πάνω από τον Αστέρα Αμαλιάδας, ενώ άφησε πίσω του ιστορικά σωματεία όπως οι : ΠΣ Καλαμάτα, Παγκορινθιακός και ΑΟ Σπάρτη. Την περίοδο 1982-83 οι 8 όμιλοι της τότε εθνικής ερασιτεχνικής θα συγχωνέυονταν  σε έναν και η κατηγορία θα μετονομαζόταν σε Γ εθνική. Έτσι η καλή πορεία της χρονιάς δεν εξαργυρώθηκε σε συμμετοχή  στην Πανελλήνια καινούργια κατηγορία.
Την περίοδο 1986-87 θα έρθει η μεγαλύτερη στιγμή στην ιστορία του συλλόγου, ο Αίαντας θα κατακτήσει το πρώτο του κύπελλο Ηλείας νικώντας την ομάδα του Αστέρα Αμαλιάδας με σκορ 2-1. Το κύπελλο αυτό όμως θα ήταν μόνο η αρχή καθώς ο Αίαντας με την κατάκτηση αυτού του κυπέλλου θα έπαιρνε μέρος στο Πανελλήνιο κύπελλο (κυπελλούχων των ενώσεων) ερασιτεχνών. Η ομάδα της Γαστούνης θα έγραφε ιστορία καθώς θα γινόταν η πρώτη και μόνη ως τώρα ομάδα της Ηλείας η οποία θα κατακτούσε το κύπελλο, νικώντας την ομάδα ερασιτεχνών του ΠΑΣ Γιάννενα με σκορ 2-1 στο γήπεδο Καραΐσκάκη.
Στο ενεργητικό του Αίαντα κατατάσσονται επίσης 3 κύπελλα Ηλείας σε 5 συμμετοχές στον τελικό κυπέλλου Ηλείας, το πρωτάθλημα Ηλείας την περίοδο 2004-05, καθώς και συμμετοχές στο πρωτάθλημα της Δ εθνικής με τελευταία αυτήν της περιόδου 2006-07 η οποία ήταν και η τελευταία εμφάνιση της ομάδας σε εθνική κατηγορία.
Ο Ανδρέας Σολωμός και ο Αντώνης Τσίρος σε φωτογραφία πριν την έναρξη αγώνα του Αία Γαστούνης
Ο Αίαντας με το κύπελλο ερασιτεχνών Ελλάδας το 1987 στο γήπεδο Καραΐσκάκη
Αναρτήθηκε από Unknown στις 5:43 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Δευτέρα 2 Νοεμβρίου 2015
Το σωματείο της Ανδραβίδας Δάφνη ιδρύθηκε το έτος 1967 και αμέσως θα πρωταγωνιστούσε στο ποδόσφαιρο της Ηλείας. Το σωματείο της Δάφνης αγωνίστηκε για τρεις συνεχόμενες περιόδους στο πρωτάθλημα της Δ εθνικής, την περίοδο 2005-06 αναδείχθηκε πρωταθλήτρια Ηλείας εξασφαλίζοντας έτσι την άνοδο στην Δ εθνική. Η περίοδος 2006-07 μπορεί να χαρακτηριστεί ως απόλυτα επιτυχημένη αφού η νεοφώτιστη Δάφνη τερμάτισε 2η στον 6ο όμιλο της Δ εθνικής με συγκομιδή 50 βαθμών και τέρματα 44 υπέρ 27 κατά σε 28 αγώνες. Η δεύτερη θέση βέβαια δεν έδωσε στην Δάφνη την άνοδο αφού μόνο ο πρωταθλητής προβιβαζόταν στην Γ εθνική (ο Παναιγιάλειος στην συγκεκριμένη περίπτωση). Την δεύτερη θέση κατάλαβε και την επόμενη περίοδο 2007-08 με απολογισμό  69 βαθμών. Η τελευταία χρονιά στην Δ εθνική θα ήταν η περίοδος 2008-09, η Δάφνη δεν τα κατάφερε και υποβιβάστηκε μόλις για έναν βαθμό, τερματίζοντας 12η με 44 βαθμούς, ενώ την 11η θέση που εξασφάλιζε την παραμονή κατέλαβε ο Διαγόρας Βραχνεϊκων με 45 βαθμούς.
Η Δάφνη Ανδραβίδας έχει επίσης φτάσει στον τελικό κυπέλλου Ηλείας 6 φορές, έχοντας στεφθεί κυπελλούχος τις τρεις από αυτές. Το πρώτο της κύπελλο κατέκτησε την περίοδο 1973-74 όταν νίκησε την ομάδα της Ζακύνθου στην διαδικασία των πέναλτι (0-0 στην κανονική διάρκεια) 9-8. Την επόμενη περίοδο 1974-75 συνέτριψε την Πρόοδο Σαλμώνης στον τελικό με σκορ 5-0, προσθέτοντας έτσι το δεύτερο κύπελλο στην τροπαιοθήκη της , ενώ το τελευταίο κύπελλο που θα κατακτούσε θα ήταν την περίοδο 2008-09.
Η ΔΑΦΝΗ ΑΝΔΡΑΒΙΔΑΣ την περίοδο 1970-71 όταν αγωνιζόταν στην Β Ηλείας
ΔΑΦΝΗ ΑΝΔΡΑΒΙΔΑΣ 2008-09 Δ ΕΘΝΙΚΗ
Αναρτήθηκε από Unknown στις 4:08 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Κυριακή 1 Νοεμβρίου 2015
Ο ιστορικός για το τοπικό ποδόσφαιρο Ξενοφώντας Κρεστένων ιδρύθηκε το έτος 1961 και οφείλει το όνομα του στον Αθηναίο ιστορικό και Σωκρατικό φιλόσοφο, ο οποίος κατοικούσε στην περιοχή της Σκιλλουντίας (όπου και του παραχωρήθηκε κτηματική περιουσία από τους Σπαρτιάτες) κατά την εξορία του από την πολιτεία των Αθηνών. Το σωματείο του Α.Ο Ξενοφών πρωταγωνίστησε  στο τοπικό ποδόσφαιρο, την περίοδο 2008-09 αναδείχθηκε πρωταθλητής Ηλείας εξασφαλίζοντας έτσι την συμμετοχή του στο πρωτάθλημα της Δ εθνικής για την περίοδο 2009-10. Στο πρωτάθλημα της Δ εθνικής αγωνίστηκε στον 6ο όμιλο τερματίζοντας στην 14η θέση με 14 τέρματα υπέρ και 46 κατά σε 30 αγώνες, γνωρίζοντας έτσι τον υποβιβασμό.
Την περασμένη περίοδο 2014-15 διαθέτοντας μια ικανή ομάδα έφτασε μέχρι και τον τελικό του κυπέλλου Ηλείας κόντρα στην ομάδα του Αστέρα Αμαλιάδας/Πανόπουλου από τον οποίον γνώρισε και την ήττα στην διαδικασία των πέναλτι.
Η ομάδα του Α.Ο ΞΕΝΟΦΩΝ την περίοδο 1963-64, διακρίνονται οι : Λυρρής, Κόλλιας, Κομιώτης, Νανόπουλος, Κοτσώνης, Καραντώνης, Καραθανάσης, Νάνος, Νάνος, Γιαννακόπουλος, Καλαθάς, Καραντώνης.
ΞΕΝΟΦΩΝΤΑΣ ΚΡΕΣΤΕΝΩΝ 1960 διακρίνονται οι : Αθανάσιος Καλός, Σπύρος Κοτσώνης, Νικόλαος Κομμιώτης, Γ. Μακρής, Κωνσταντίνος Σταθόπουλος, Βασίλης Καρδαράς, καθιστοί : Ιωάννης Μανώλης, Ιωάννης Ζερλεντές, Γ. Καραθανάσης, Γ. Σπυρόπουλος και Χρήστος Καραντώνης.
Αναρτήθηκε από Unknown στις 5:24 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Πέμπτη 19 Μαρτίου 2015
Ο ΕΘΝΙΚΟΣ ΠΥΡΓΟΥ 79΄(προς αποφυγήν σχηματισμού λανθασμένης εντύπωσης δεν σχετίζεται με τον παλιό ΕΘΝΙΚΟ ΠΥΡΓΟΥ την μία από τις ομάδες που δημιούργησε τον ΠΑΝΗΛΕΙΑΚΟ) δημιουργήθηκε στις 23/07/1979 από τον Γ.Λιατσή. Ο Εθνικός ως καινούργιο σωματείο ξεκίνησε από την τελευταία κατηγορία και είχε αμέσως ανοδική πορεία, την περίοδο 1985-86 ο Εθνικός θα νικήσει τον Ηλειακό Λεχαινών σε έναν αγώνα που παρακολούθησαν περίπου 3.000 θεατές στην διαδικασία των πέναλτι με πρωταγωνιστή/ήρωα τον ταλαντούχο τερματοφύλακα του Αλέκο Φωτιάδη και θα αναδειχθεί πρωταθλητής και έτσι θα κερδίσει το εισιτήριο για την Α εθνική ερασιτεχνική κατηγορία, κατηγορία αντίστοιχης της Δ εθνικής τότε. Την φανέλα του Εθνικού φόρεσαν και κάποιοι παλιοί παίκτες του ΠΑΝΗΛΕΙΑΚΟΥ όπως ο Χρήστος Ψημμένος, ο Αντώνης Κουβελιώτης και πολλοί άλλοι. Ενα ενδιαφέρον στοιχείο για τον Εθνικό είναι ότι ήταν από της λίγες ομάδες στην Ελλάδα που ονομάζονταν Εθνικός και φορούσε πράσινο-άσπρο αντί για κυανό-άσπρο. Ο Εθνικός Πύργου θα άλλαζε όνομα σε ΠΑΕ ΠΥΡΓΟΥ(αλλά και χρώματα αφού η ΠΑΕ θα φορούσε κόκκινο-λευκό) το έτος 1988 και αργότερα σε ΑΟ ΠΥΡΓΟΥ την ομάδα που θα κατόρθωνε να φτάσει έως και την Β εθνική κατηγορία την περίοδο 1996-97.
Μια από τις πρώτες συνθέσεις του Εθνικού Πύργου
Ο Εθνικός Πύργου την περίοδο 1983-84, Ψαλτόπουλος, Αντωνόπουλος. Μακροδημήτρης, Κουβελιώτης, Φωτιάδης, Ηλιόπουλος, Γ. Χριστόπουλος, Ψημένος, Χ. Χριστόπουλος Ασημακόπουλος και Μαντάς
Από το μπαράζ κόντρα στον Εθνικό Αμαλιάδας στο γήπεδο της Ζαχάρως
Αναρτήθηκε από Unknown στις 9:34 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Μια από τις μεγαλύτερες και ιστορικότερες ομάδες της Ηλείας είναι αναμφισβήτητα η ομάδα του Αστέρα Αμαλιάδας. Η ομάδα της Αμαλιάδας αποτέλεσε επίσημο σωματείο το έτος 1947 με την ονομασία Λευκός Αστέρας Αμαλιάδας, ενώ το αρχικό όνομα της ομάδας ήταν Πανηλειακός. Το σωματείο της Αμαλιάδας απορρόφησε στην συνέχεια και την ομάδα του Εθνικού Αμαλιάδας το 1962, ενώ από το 1967 και μετά η ομάδα θα μετονομαστεί σε Αστέρας Αμαλιάδας. Η μεγαλύτερη διάκριση για την ομάδα του Αστέρα θα έρθει την περίοδο 1972-73 όταν και θα αγωνιστεί στον πρώτο όμιλο της Β εθνικής ( όμιλο στον οποίο συμμετείχε και ο Πανηλειακός ). Ο Αστέρας θα τερματίσει στην 18η θέση με συγκομιδή 64 βαθμών και τέρματα 36 υπέρ και 70 κατά. Η 18η θέση θα είναι η θέση στην γραμμή υποβιβασμού και έτσι ο Αστέρας θα αποχαιρετίσει την Β εθνική, στα επόμενα χρόνια η ομάδα της Αμαλιάδας θα φτάσει κοντά στην άνοδο στην Β εθνική, όπως την περίοδο 1975-76, δεν θα καταφέρει όμως να υλοποιήσει τον στόχο της. Η ομάδα του Αστέρα έχει επίσης τέσσερις συμμετοχές στην Γ εθνική, τις περιόδους 1977-78, 1980-81, 1982-83 όταν η κατηγορία ονομαζόταν εθνική ερασιτεχνική και την περίοδο 2013-14 με την ονομασία Αστέρας Αμαλιάδας/Πανόπουλο ύστερα από την συγχώνευση της με την ομάδα της ορεινής Ολυμπίας. Η ομάδα του Αστέρα είχε επίσης μεγάλη παρουσία στην Δ εθνική, ενώ όταν απουσίαζε από τα εθνικά πρωταθλήματα πρωταγωνιστούσε στη τοπική κατηγορία. Παραμένει ακόμα και σήμερα η μόνη ομάδα η οποία έχει κατακτήσει 7 συνεχόμενα κύπελλα Ηλείας (1998-2004).
Η πρώτη ομάδα του Λευκού Αστέρα Αμαλιάδας
Η ομάδα που κέρδισε την άνοδο στην Β εθνική, διακρίνονται οι : Μπατιστάτος, Παπαγεωργίου, Βαρελάς, Λεγάτως, Χρυσανθόπουλος, Καρώνης, Νταλαμάς, Παρασκευόπουλος, Μπαλόγλου, Καβουρίνος και Δουλιγέρης
Αναρτήθηκε από Unknown στις 8:44 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Τετάρτη 18 Μαρτίου 2015
Η πρώτη ανάρτηση δεν θα μπορούσε να μην αναφορά άλλη ομάδα από αυτήν του ΠΑΝΗΛΕΙΑΚΟΥ, καθώς αποτελεί την μόνη ομάδα του νομού Ηλείας η οποία έχει αγωνιστεί στην Α εθνική. Αν και η πρώτη Ηλειακή ομάδα η οποία χρησιμοποίησε το όνομα Πανηλειακός ήταν η ομάδα του μετέπειτα Λευκού Αστέρος Αμαλιάδας, η ομάδα του ΠΑΝΗΛΕΙΑΚΟΥ Α.Ο ΠΥΡΓΟΥ καθώς ήταν το πλήρες όνομά της καθιερώθηκε ως ο δυνατότερος εκπρόσωπος του Ηλειακού ποδοσφαίρου από το 1958 μέχρι και τις μέρες μας. Προερχόμενη από την ένωση των τριών μεγάλων ομάδων του Πύργου ( Ηρακλή, Εθνικού και ΑΕΚ )  δημιουργήθηκε με σκοπό την εκπροσώπηση της ευρύτερης περιοχής του νομού, κάτι το οποίο το δηλώνει και το ίδιο το όνομα της ομάδας ( ενώ μέσα στα προτυνώμενα ονόματα του καινούργιου σωματείου ήταν και το Παμπυργιακός, προτιμήθηκε τελικώς το Πανηλειακός ), καθώς και η επιλογή του σήματος είχε σαν αναφορά την ιερή γη της Αρχαίας Ολυμπίας. Μέσα στις Πανελλήνιες διακρίσεις του συλλόγου ( όσο αφορά τα τρόπαια ) αποτελούν : 1 πρωτάθλημα Β εθνικής την περίοδο 1994-95, 2 πρωταθλήματα Γ εθνικής τις περιόδους 1981-82, 1993-94, 2 πρωταθλήματα Δ εθνικής τις περιόδους 1989-90 και 2009-10, καθώς και η συμμετοχή ως φιναλίστ στον τελικό του Πανελληνίου κυπέλλου ερασιτεχνών την περίοδο 1980-81. Το σωματείο του Πανηλειακού στις μέρες μας διαθέτει ακαδημίες καθώς και γυναικεία ομάδα.
Ο ΠΑΝΗΛΕΙΑΚΟΣ την περίοδο 1957-58, διακρίνονται οι : Μιχάλης Κλαυδιανός, Βασίλης Νικολούτσος, Θεοδωράτος, Χρήστος Πρεβεζάνος, Γεώργιος Δημητρακόπουλος, Θεόδωρος Θεοχαρόπουλος, Γεώργιος Κρητικός, Σπύρος Δασκόπουλος, Νίκος Βρυσιώτης, Δημήτρης Χιώνης και Παρασκευόπουλος.
Αναρτήθηκε από Unknown στις 12:14 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Εγγραφή σε: Αναρτήσεις (Atom)
Το παρών blog αποτελεί μια προσπάθεια ανάδειξης του Ηλειακού ποδοσφαίρου. Σε μια περιοχή όπου το αθλητικό πνεύμα υπάρχει από αρχαιοτάτων χρόνων, το ποδόσφαιρο εισήχθη, αγκαλιάστηκε και αγαπήθηκε από τα τέλη του 19ου αιώνα και έκτοτε αποτελεί το δημοφιλέστερο άθλημα στην περιοχή της Ηλείας.
ΟΜΑΔΕΣ ΗΛΕΙΑΣ ΜΕ ΣΥΜΜΕΤΟΧΗ ΣΤΗΝ Α ΕΘΝΙΚΗ
ΟΜΑΔΕΣ ΗΛΕΙΑΣ ΜΕ ΣΥΜΜΕΤΟΧΗ ΣΤΗΝ Β ΕΘΝΙΚΗ
ΠΑΝΗΛΕΙΑΚΟΣ, ΑΣΤΕΡΑΣ ΑΜΑΛΙΑΔΑΣ, Α.Ο ΠΥΡΓΟΥ
ΟΜΑΔΕΣ ΗΛΕΙΑΣ ΜΕ ΣΥΜΜΕΤΟΧΗ ΣΤΗΝ Γ ΕΘΝΙΚΗ
ΠΑΝΗΛΕΙΑΚΟΣ, ΑΣΤΕΡΑΣ ΑΜΑΛΙΑΔΑΣ, Π.Α.Ο ΒΑΡΔΑΣ, ΔΟΞΑ ΝΕΑΣ ΜΑΝΩΛΑΔΑΣ, ΑΙΑΝΤΑΣ ΓΑΣΤΟΥΝΗΣ, Α.Ο ΠΥΡΓΟΥ, ΘΥΕΛΛΑ ΠΥΡΓΟΥ, ΑΣΤΕΡΑΣ ΑΜΑΛΙΑΔΑΣ/Π.Φ.Ο ΠΑΝΟΠΟΥΛΟ,
ΟΜΑΔΕΣ ΗΛΕΙΑΣ ΜΕ ΣΥΜΜΕΤΟΧΗ ΣΤΗΝ Δ ΕΘΝΙΚΗ
ΠΑΝΗΛΕΙΑΚΟΣ, ΑΣΤΕΡΑΣ ΑΜΑΛΙΑΔΑΣ, Α.Ο ΠΥΡΓΟΥ, Π.Α.Ο ΒΑΡΔΑΣ, ΔΟΞΑ ΝΕΑΣ ΜΑΝΩΛΑΔΑΣ, ΑΙΑΝΤΑΣ ΓΑΣΤΟΥΝΗΣ, ΔΑΦΝΗ ΑΝΔΡΑΒΙΔΑΣ, ΗΛΕΙΑΚΟΣ ΛΕΧΑΙΝΩΝ, ΞΕΝΟΦΩΝΤΑΣ ΚΡΕΣΤΕΝΩΝ, Α.Ε.Κ ΠΥΡΓΟΥ, Α.Ο ΚΑΣΤΡΟΥ, Π.Φ.Ο ΠΑΝΟΠΟΥΛΟ, ΕΘΝΙΚΟΣ ΠΥΡΓΟΥ, ΚΟΡΟΙΒΟΣ ΚΑΤΣΑΡΟΥ, ΕΘΝΙΚΟΣ ΑΜΑΛΙΑΔΑΣ, ΟΛΥΜΠΙΑΚΟΣ ΖΑΧΑΡΩΣ